b'\n_START_ARTICLE_\nDoma\xc4\x8di dihur\n_START_SECTION_\nDihur kot ljubljenec\n_START_PARAGRAPH_\nDoma\xc4\x8di dihur je prijeten, zanimiv, a zahteven ljubljen\xc4\x8dek._NEWLINE_Vonj ali duh, ki ga pregovorno pri\xc4\x8dakujemo od dihurja, je pri hi\xc5\xa1nih ljubljen\xc4\x8dkih na\xc4\x8deloma blag in nekaterim celo prijeten. Nekatere ljudi vonj dihurjev spominja na vonj po medu._NEWLINE_Vonj nekastriranih \xc5\xbeivali, predvsem samcev v obdobju gonitve, je veliko bolj izrazit - lahko ga omilimo z rednim menjavanjem \xe2\x80\x9cposteljnine\xe2\x80\x9d, rednim \xc4\x8di\xc5\xa1\xc4\x8denjem kletke in ne prepogostim kopanjem. Veliko vlogo pri vonju ima tudi prehrana: dihurji hranjeni z nekvalitetno hrano imajo mo\xc4\x8dnej\xc5\xa1i vonj, predvsem smrdijo njihovi iztrebki, ki jih je tudi znatno ve\xc4\x8d, saj hrane zaradi neprimerne sestave ne prebavijo dobro._NEWLINE_Pregovorni dihurski \xe2\x80\x9cizpuh\xe2\x80\x9d se obi\xc4\x8dajno zgodi med pretepom, kadar se \xc5\xbeival zelo ustra\xc5\xa1i, v manj\xc5\xa1ih koli\xc4\x8dinah pa tudi ob preveliki stimulaciji (npr. od ugodja pri \xe2\x80\x9ccrkljanju\xe2\x80\x9d).'